CELEX: 62018TN0721
Language: da
Date: 2018-12-07 00:00:00
Title: Sag T-721/18: Sag anlagt den 7. december 2018 — Apostolopoulou og Apostolopoulou-Chrysanthaki mod Kommissionen

11.2.2019   
            
            
               DA
            
            
               Den Europæiske Unions Tidende
            
            
               C 54/27
            
         
      Sag anlagt den 7. december 2018 — Apostolopoulou og Apostolopoulou-Chrysanthaki mod Kommissionen
      (Sag T-721/18)
      (2019/C 54/41)
      Processprog: græsk
      
         Parter
      
      
         Sagsøgere: Zoi Apostolopoulou (Athen, Grækenland) og Anastasia Apostolopoulou-Chrysanthaki (Athen) (ved advokat D. Gkouskos)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Sagen antages til realitetsbehandling, og sagsøgte pålægges i fællesskab og som solidarisk hæftende at betale hver sagsøger i alt 50 000 EUR, som det udførligt kan udledes af stævningen.
               
            
                  —
               
               
                  Sagsøgte pålægges at afholde sig fra i fremtiden at tilsidesætte sagsøgernes personlige rettigheder.
               
            
                  —
               
               
                  Den første sagsøgte tilpligtes at genoprette sagsøgernes hæderlighed og omdømme ved at afgive en erklæring for Efeteio Athinon (appeldomstolen i Athen), for hvilken ret verserer appellen iværksat af sagsøgerne den 11. september 2017, med almindeligt sagsnummer 572461/2017 og særligt sagsnummer 1898/2017, idet den første sagsøgte som led i denne appel har afgivet falske eller fornærmende erklæringer i forhold til sagsøgerne.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Dette søgsmål er anlagt mod Europa-Kommissionen og Den Europæiske Union. Henset til, at sidstnævnte for Domstolen altid repræsenteres af den institution, som er ophavsmand til den anfægtede retsakt eller adfærd, anses Kommissionen følgelig for at være eneste sagsøgte i nærværende søgsmål.
      Til støtte for søgsmålet har sagsøgerne fremsat fire anbringender.
      
                  1.
               
               
                  Det første anbringende om tilsidesættelse af den menneskelige værdighed og af sagsøgernes personlige rettigheder som følge af de erklæringer, som Kommissionen har afgivet for Monomeles Protodikeio Athinon (enedommeren i første instans i Athen), og som følge af en tilsidesættelse af princippet om god forvaltningsskik med henblik på at foretage tvangsfuldbyrdelse i forhold til sagsøgerne.
               
            
                  2.
               
               
                  Det andet anbringende om tilsidesættelse af legalitetsprincippet, princippet om god tro og princippet om beskyttelse af den berettigede forventning som følge af Kommissionens konstatering af, de selskabsdeltagende sagsøgerne er retligt ansvarlige, og at selskabet ikke var en juridisk person, selv om det flere gange var aftalt, at sagsøgerne i henhold til græsk ret og selskabets vedtægt ikke var personligt ansvarlige for selskabets forpligtelser.
               
            
                  3.
               
               
                  Det tredje anbringende om tilsidesættelse af retten til effektive retsmidler og til en retfærdig rettergang, for så vidt som sagsøgerne ikke var parter i de procedurer, hvori fuldbyrdelsesdokumenterne blev udstedt.
               
            
                  4.
               
               
                  Det fjerde anbringende om en uberettiget og ulovlig fremskyndelse af fuldbyrdelsesproceduren i forhold til sagsøgerne.